Source: http://www.ebihoreanul.ro/stiri/ultima-or-31-2/csm-csu-oradea-a-cedat-cu-63-69-primul-meci-cu-bc-csu-sibiu-din-finala-mica-a-ligii-nationale-134240.html
Timestamp: 2017-11-25 03:51:11+00:00

Document:
CSM CSU Oradea a cedat cu 63-69 primul meci cu BC CSU Sibiu, din...
19	Mai	2017, 07:58
CSM CSU Oradea a cedat cu 63-69 primul meci cu BC CSU Sibiu, din finala mică a Ligii Naţionale
Baschetbaliştii de la CSM CSU Oradea au cedat cu scorul de 63-69 primul meci al finalei mici din Liga Naţională, disputat la Sibiu, în compania celor de la BC CSU din localitate.
Antrenorul Cristian Achim a început partida cu Andrei Mandache, Sean Barnette, Titus Nicoară, Sean Denison şi William Franklin.
O schimbare în lotul echipei bihorene a reprezentat-o apariţia lui Uros Lucic, în locul lui Martin Zeno.
După un început echilibrat, formaţia gazdă şi-a adjudecat primul sfert, la o diferenţă de 5 puncte, cu scorul de 19-14. Apoi, elevii antrenorului Cristian Achim şi-au adjudecat sfertul al doilea la limită, cu 16-15, iar în pauza mare s-a intrat cu scorul de 34-30 pentru gazde.
În jumătatea a doua, orădenii au încercat să întoarcă situaţia de partea lor, au reechilibrat situaţia de pe tabelă, după ce şi-au adjudecat sfertul III la o diferenţă de trei puncte, cu scorul de 21-18. În acest fel, înaintea ultimelor zece minute, sibienii conduceau la limită, cu 52-51.
Ultimul sfert a fost foarte echilibrat, CSM CSU a încercat să întoarcă balanţa de partea lor, doar că gazdele, impulsionate şi de public au ştiut să gestioneze finalul şi după ce şi-au adjudecat aceste zece minute cu 17-12, au câştigat meciul cu 69-63.
Principalul marcator al echipei bihorene în această confruntare a fost Sean Barnette (foto), cu 13 puncte. L-a urmat Sean Denison, cu 12 puncte, Titus Nicoară şi William Franklin, cu câte 11 puncte.
De la gazde, s-a remarcat, în mod special, Igor Mijajlovic, autor a 20 de puncte.
BC CSU Sibiu – CSM CSU Oradea 69-63 (19-14, 15-16, 18-21, 17-12)
Arbitri: Bogdan Podar, Sorin Drugau şi Istvan Bertalan
Marcatori BC CSU Sibiu: Igor Mijajlovic 20 puncte, Christopher Cooper Williams 16 p, Boris Lalovic 10 p, Bogdan Popescu 10 p, Bogdan Popescu 7 p, Radu Paliciuc 6 p, Marcel Kawika Davis 6 p şi Kevin Christopher Hardy 4 puncte.
Marcatori CSM CSU Oradea: Sean Antwan Barnette 13 puncte, Sean Morgan Denison 12 p, Titus Nicoară 11 p, Wiliam Edward Franklin 11 p, Cătălin Petrişor 6 p, Andrei Mandache 5 p şi Muhamed Pasalic 5 puncte.
Meciul al doilea dintre CSM CSU Oradea şi BC CSU Sibiu, din finala mică a Ligii Naţionale, este programat luni, de la ora 19, la Arena Antonio Alexe din Oradea. Sistemul de disputare al acestei finale este cel mai bun din trei jocuri.
dezastu
tot repet aduceti inapoi capitanul craciunita
Postat 19 Mai 2017, 09:09 de gicacontra

References: CSM 
 CSM 
 CSM 
 CSM 
 CSM 
 CSM